Anexa 2

CRITERII PENTRU STABILIREA STADIILOR DE DEZVOLTARE A ARBORETELOR ECHIENE ȘI RELATIV ECHIENE, DE TIP NATURAL\*

|  |  |  |
| --- | --- | --- |
| Stadiul de dezvoltare | Momente definitorii ale începutului și sfârșitului stadiului de dezvoltare respectiv | |
| Începutul stadiului | Sfârșitul stadiului |
| Semițis  (plantație, lăstăriș) | Întemeierea arboretului pe cale naturală, artificială sau mixtă | Închiderea coronamentului și constituirea stării de masiv. Se realizează la vârste variabile, în funcțir de specie, bonitatea stațiunii, dispozitivul de plantare etc. |
| Desiș | Închiderea coronamentului și realizarea stării de masiv. Apar relațiile inter și intraspecifice | Începerea elagajului natural la majoritatea arborilor. Se realizează starea de integralitate a biocenozei forestiere. |
| Nuiliș-prăjiniș | Începerea elagajului natural la majoritatea arborilor. Se amplifică procesul de integralitate a biocenozei forestiere. Arboretul intră în perioada maximului de creștere curentă în înălțime. | Intensificarea procesului de eliminare naturală (în volum). Arboretul a parcurs, de regulă, perioada maximului de creștere curentă în înălțime. Pentru practică se admite, în mod convențional, că stadiul de prăjiniș se termină odată cu realizarea diametrului central de 810 cm, limita maximă fiind potrivită pentru arboretele de productivitate superioară și repede crescătoare în tinerețe, iar cea minimă la cele de productivitate inferioară și încet crescătoare în tinerețe. |
| Păriș | Intensificarea procesului de eliminare naturală ( în volum ).  Diametrul central al arboretului depășește 810 cm (cu precizările menționate anterior). Arboretul trece treptat în perioada maximului de creștere curentă în volm. | Începerea fructificației, la unii arbori, fără ca aceasta să se producă în masă. |
| Codrișor | Începerea fructificației la o parte din arbori, fără ca să se producă în masă.  Pentru practică, în mod convențional, se admite că stadiul de codrișor se constituie odată cu realizarea diametrului central de 1722 cm, limita maximă fiind valabilă pentru arboretele repede cresătoare în tinerețe și de productivitate superioară, iar cea minimă-la cele încet crescătoare în tinerețe și de productivitate inferioară. | Împlinirea vârstei exploatabilității absolute, când se realizează maximul creșterii medii a producției totale. |
| Codru (codru mijlociu) | Împlinirea vârstei exploatabilității absolute. Arboretul intră în perioada de maximă fructificație; realizează starea de climax corespunzătoare unei maxime stabilități și eficacități polifuncționale. Creșterea curentă în volum se află în scădere. | Începutul perioadei exploatabilității fizice, când arboretul intră în degradare, respectiv când volumul eliminării naturale depășește în mod sistematic creșterea curentă în volum. |
| Codru bătrân | Începutul perioadei exploatabilității fizice. |  |

\* Se aplică arboretelor de tip natural provenite din sămânță, plantații sau lăstari. Nu se referă la culturile forestiere de tip agricol: culturi de plopi selecționați, culturi intensive pentru celuloză etc.