|  |  |  |
| --- | --- | --- |
| **TERMINOLOGIE (Extras din STAS 4579/1 - 90)** | | |
| Nr. Crt. | Termen | Definiție |
| 1 | Amenajament silvic | Lucrare multidisciplinară ce cuprinde un sistem de măsuri pentru organizarea și conducerea unei păduri spre stareacea mai corespunzătoare funcțiilor multipleologice, economice și sociale. |
| 2 | Arboret | 1. Porțiune de pădure distinctă, omogenă sub raportul condițiilor staționale de vegetație și de structură, suficient de mare pentru a putea forma obiect independent de gospodărire (minimum 0,25 ha). 2. Ecosistem forestier elementar. |
| 3 | Arboret degradat | Arboret puternic deteriorat ca urmare a acțiunii nefavorabile  a unor factori naturali sau antropici. |
| 4 | Arboret derivat | Arboret cu compoziție specifică diferită de cea a tipului natural fundamental de pădure, caracterizată prin diminuarea proporției sau dispariția speciilor principale și majorarea corespunzătoare a speciilor de amestec ori prin instalarea speciilor pioniere. Se disting: arborete parțial derivate și arborete total derivate. |
| 5 | Arboret echien | Arboret constituit din arbori a căror vârstă diferă cu cel mult  5 ani. |
| 6 | Arboret etajat | Arboret în care coroanele arborilor componenți se situează în straturi orizontale diferite, formând etaje distincte. |
| 7 | Arboret exploatabil | Arboret ajuns la vârsta exploatabilității specifice funcției atribuite sau a cărui stare necesită regenerarea lui prematură, stabilită ca atare prin amenajament. |
| 8 | Arboret funcțional necorespunzător | Arboret care nu îndeplinește în mod satisfăcător funcțiile de protecție și ecologice sau pe cele de producție atribuite. |
| 9 | Arboret plurien | Arboret alcătuit din arbori aparținând mai multor generații, de la vârste mici până la vârsta maximă naturală sau până la o vârstă limită stabilită convențional. |
| 10 | Arboret preexploatabil | Arboret care devine exploatabil în perioada imediat următoare primei perioade considerată ca atare de amenajament. |
| 11 | Arboret de productivitate  mijlocie | Arboret cu capacitate de producție medie, încadrat în clasa de producție mijlocie (clasa III). |
| 12 | Arboret de productivitate  inferioară | Arboret cu capacitate de producție redusă ca urmare a condițiilor staționale precare sau a acțiunii unor factori antropici ori naturali nefavorabili, încadrat în clase de producție inferioare (clase IV și V). |
| 13 | Arboret de productivitate superioară | Arboret cu capacitate de producție ridicată, încadrat în clase de producție superioare (clasele I și II). |
| 14 | Arboret relativ echien | Arboret alcătuit din arbori a căror vârstă diferă cu mai mult de 5 ani, dar nu cu mai mult de 30 de ani. |
| 15 | Arboret relativ plurien | Arboret constituit din arbori aparținând la cel puțin două generații a căror vârstă diferă cu mai mult de 30 de ani, formând cel puțin două elemente de arboret, dar fără să îndeplinească condițiile specificate arboretelor pluriene. |
| 16 | Arboret subproductiv | Arboret cu cel puțin o categorie de productivitate inferioară celei corespunzătoare potențialului stațional. |
| 17 | Avizarea amenajamentului | Analiză tehnico-științifică a amenajamentului elaborat de organul competent, în vederea aprobării și intrării lui în vigoare. |
| 18 | Avizarea temei de proiectare SinonimȘ Conferința I de  amenajare | Analiză tehnico-științifică în scopul stabilirii directivelor referitoare la amenajarea pădurilor într-un ocol silvic. |
| 19 | Bază de amenajare | Element tehnic și organizatoric prin care se definește într-un amenajament structura optimă a arboretelor și a pădurii, corespunzător obiectivelor multiple social-economice și ecologice urmărite. |
| 20 | Bază de date a amenajării  pădurilor | Mulțime centralizată de date amenajistice, organizată în scopul optimizării procesului de prelucrare a acestora, de regulă prin mijloace automatizate. |
| 21 | Bonitatea stațiunii | Calitatea unei stațiuni de a fi mai mult sau mai puțin favorabilă dezvoltării unei anumite biocenoze frestiere. În cazul producției de lemn ea se apreciază, de regulă, indirect prin clasa de producție a arboretelor normale de tip natural. |
| 22 | Cartare stațională | Studiul amănunțit al stațiunii forestiere cu reprezentarea pe hărți și delimitarea lor pe teren, efectuat anticipat sau concomitent cu lucrările de amenajare a pădurilor, în scopul fundamentării ecologice a soluțiilor de gospodărire a pădurilor. |
| 23 | Categorie funcțională | 1. Subdiviziune în sistemul de clasificare funcțională a pădurilor. 2. Diviziune în sistemul de clasificare a arboretelor din aceeași subgrupă funcțională. |
| 24 | Ciclul | Bază de amenajare prin care se definește în amenajament structura unității de gospodărire în raport cu obiectivele social-economice și ecologice urmărite. Ciclul, exprimat în ani, constituie criteriul de bază pentru reglementarea producției în unități de gospodărire de codru regulat, codru cvasigrădinărit și de crâng. |
| 25 | Clasă de vârstă | Diviziune în sistemul de clasificare a arboretelor în raport cu vârsta lor. Se formează clase de vârstă de 20 de ani la pădurile tratate în regimul codrului, de 10 ani la cele tratate în regimul crângului de diverse foioase tari și de 5 ani la zăvoaie de plop și salcie. |
| 26 | Compoziție țel | Combinație de specii urmărită a se realiza de un arboret, care îmbină în modul cel mai favorabil, atât prin proporțiecât și prin gruparea lor, exigențele biologice cu obiectivelemultiple social-economice ori ecologice. |
| 27 | Continuitate | Mod de realizare a obiectivelor social-economice și ecologice într-o unitate de gospodărire, caracterizat prin recolte de lemn ori servicii permanente și cel puțin egale de la o perioadă la alta. |
| 28 | Control de amenajament | Acțiune întreprinsă la sfârșitul fiecărei perioade de amenajament, constând în verificarea și analiza atât a amenajamentului expirat, cât și a activității desfășurate în procesul aplicării lui, în scopul fundamentării mai corecte a soluțiilor ce se preconizează în cadrul noului amenajament. |
| 29 | Cupon | Porțiune dintr-o unitate de gospodărire de codru grădinărit din care, potrivit amenajamentului, urmează să se recolteze posibilitatea într-un an. Se constituie cupoane și pentru unitățile de gospodărire de codru cvasigrădinărit, ca și pentru pădurile supuse regimului special de conservare. |
| 30 | Descrierea unităților amenajistice | Cercetarea amănunțită a fiecărei unități amenajistice și conservarea sistematică a caracteristicilor stațiunii și ale biocenozei, precum și a altor date, inclusiv preconizarea măsurilor de gospodărire. |
| 31 | Ecosistem forestier | Ansamblu format din biocenoză și biotip (stațiune) în care se stabilesc relații strânse atât între organisme, cât și între acestea și biotop. |
| 32 | Element de arboret | Totalitatea arborilor de aceeași specie, proveniență și generație dintr-un arboret, aparținând unui singur etaj. |
| 33 | Exploatabilitate | Calitatea de a fi recoltabil, atribuită unui arbore sau arboret în raport cu obiectivele social-economice sau ecologice urmărite. |
| 34 | Exploatabilitate absolută | Exploatabilitate corespunzătoare momentului în care creșterea medie anuală a producției totale este maximă. |
| 35 | Exploatabilitate de protecție | Starea corespunzătoare momentului maximizării efectului mediu protector al arboretului. |
| 36 | Exploatabilitate de  regenerare | Exploatabilitate stabilită după considerente biologice referitoare la capacitatea arboretelor de a se regenera pe cale naturală. În cazul arbretelor de codru regulat se realizează în perioada în care acestea se pot regenera pe cale naturală din sămânță, iar pentru arboretele de crâng până la vârsta de la care regenerarea de lăstari nu mai este satisfăcătoare. |
| 37 | Exploatabilitate tehnică | Exploatabilitate stabilită după criteriul creșterii medii  maxime a producției totale a arboretului, calculată în raport  cu un anumit sortiment sau grupă de sortimente de lemn. |
| 38 | Fond forestier | Totalitatea suprafețelor cu folosință forestieră, înregistrate  ca atare în amenajamentele silvice. |
| 39 | Fond de producție | Totalitatea arborilor sau arboretelor dintr-o pădure, care îndeplinesc rolul de mijloace de producție lemnoase. |
| 40 | Fond de producție normalSininim: Fond de producțieoptim | Mărimea fondului de protecție corespunzătoare maximului de eficacitate funcțională pentru producția de masă lemnoasă. |
| 41 | Fond de producție real | Mărimea fondului de producție în starea reală a arboretului sau a pădurii, în ansamblul ei. |